cyanic-selkie/wikianc huggingface dataset:
মেবিলিন
মেবিলিন (Maybellene) চাক বেরি কর্তৃক প্রকাশিত একটি রক এ্যান্ড রোল গান যা প্রকাশিত হয় ১৯৫৫ সালের জুলাই মাসে, চেস রেকর্ড থেকে। প্রথম কয়েকটি রক এ্যান্ড রোল গান যা প্রকাশিত হয়, তার মধ্যে এটি অন্যতম। এটি কান্ট্রি শিল্পী বব উইলসের "ইডা রেড" নামের একটি গানের সুর নকল করে তৈরি করা হয়েছিল। বেরির গানটি একটি হট রড গাড়ি প্রতিযোগিতার কথা বলে। গীতিটিতে বেরি একটি পুরুষের কথা বর্ণনা করে, যে একটি ভি-৮ ফোর্ড গাড়ি চালিয়ে খুঁজে বেড়াচ্ছিল তার প্রেমিকাকে, যে একটি ক্যাডিল্যাক কুপ ডেভিল চালাচ্ছিল। ১৯৫৫ সালের জুলাই মাসে প্রকাশিত হয় চেস রেকর্ড থেকে বেরির একক গান হিসেবে । বেরির প্রথম একক এবং প্রথম হিট গান, "মেবিলিন" কে রক এ্যান্ড রোলের প্রথম কিছু গানের মধ্যে ধরা হয়। রোলিং স্টোন ম্যাগাজিন লিখেছিল যে, "রক এ্যান্ড রোল গিটার এখান থেকে শুরু" । রক এ্যান্ড রোলের শ্রোতাদের আচরণগত অনেক পরিবর্তন হয় এই গানের থেকে (বিশেষ করে কিশোর-কিশোরীদের); গিটার সলোর উপর বিশেষ গুরুত্বারোপ করা হয় এই গানে।
উৎপত্তি ও লিখন
"মেবিলিন" কান্ট্রি শিল্পী বব উইলসের "ইডা রেড" নামের একটি গান থেকে কিছু অংশে নকল করেছে। "ইডা রেড" গানটি বব উইলস এ্যান্ড হিজ টেক্সাস প্লেবয়েজ ১৯৩৮ সালে রেকর্ড করেছিল । বেরির মতে, বব উইলসের এই গানটি সে জাতিগতভাবে সমন্বিত ক্লাবগুলোতে গাইতে পছন্দ করতো (সে এইসব ক্লাবকে "সল্ট এ্যান্ড পেপার ক্লাব" বলতো)। মাডি ওয়াটার্স বেরিকে চেস রেকর্ডসের সাথে চুক্তি করতে বলেছিল এবং বব উইলসের গানটিকে "ইডা মে" নামে রেকর্ড করেছিল। বিগ জো টার্নার এর ব্লুজ গান "উই উই বেবি" দ্বারা অনুপ্রাণিত হয়ে, বেরি "উই উই আওয়ার্স" রেকর্ড করেছিল। লিওনার্ড চেস তার ব্লুজ গানগুলোর প্রতি উৎসাহী ছিল, কিন্তু তার [চেসের] সন্দেহ ছিল "একজন কালো মানুষের গাওয়া" এইসব গান জনপ্রিয়তা পাওয়া নিয়ে। চেস চেয়েছিল বেরির গানগুলোতে আরও বেশি বিট দিতে এবং বেরির ত্রয়ী দলে একজন বেজ গিটার বাদক এবং মারাকা বাদক যোগ করাতে। তাছাড়া, চেস ভেবেছিল যে "ইডা রেড" এবং "ইডা মে" খুবই সাধারণ ছিল। পিয়ানো বাদক জনি জনসনের মতে, স্টুডিওর ভিতরে একটি মাসকারার বাক্স দেখে চেস বলেছিল, "আচ্ছা, আচ্ছা, এই গানটিকে আমরা 'মেবিলিন' নাম দিতে পারি"। কসমেটিক্স কোম্পানির সাথে নামের মিল বোঝা না যাওয়ার জন্যে বানান ভিন্ন করা হয়। চেসের নির্দেশে পুনরায় গানটি লেখা হয়েছিল। চেস বলেছিল যে, "যেহেতু সেই যুগে কিশোর-কিশোরীরা গাড়ি, প্রেম এবং প্রচুর বিট গান পছন্দ করতো, আমরা সেই ধরনের গান বানানোতেই মনোনিবেশ করেছিলাম "।
চেস যা আশা করেছিল পরবর্তীতে তাই হয়েছিল। গানটি কিশোর-কিশোরীদের ভালো লেগেছিল এবং তারা গাড়ি এবং যৌন আবেদন দিয়ে ভরা গীতিটা তাদের বিমুগ্ধ করেছিল। "মেবিলিন" বিলবোর্ড এর পপ, রিদম এ্যান্ড ব্লুজ, কান্ট্রি চার্টে পৌঁছানো প্রথম কিছু রক এ্যান্ড রোল গানগুলোর মধ্যে ছিল। গানটিতে বেরির কিছু অতুলনীয় রিফ ছিল, কিছু ব্লুজ পিকিং ছিল গিটারে। জনি জনসনের পিয়ানো গানটি যেন গুনগুন করা যায় এমন ভাবেই তৈরি হয়েছিল। "মেবিলিন" প্রথম রক এ্যান্ড রোল গানগুলোর মধ্যে অন্যতম। রিদম এ্যান্ড ব্লুজ এর সাথে পশ্চিমা কান্ট্রি গানের এমন একটি উত্তেজনাপূর্ণ সংমিশ্রণ গানটি তৈরি করেছিল, যা ছিল '৫০ এর দশকে রক এ্যান্ড রোল এর জনপ্রিয়তার পেছনে অনুঘটক। ১৯৫৫ সালের শেষের দিকেই একক গানটির ১০,০০,০০০ লক্ষ কপি বিক্রি হয় ।
যজ্ঞ (অবতার)
যজ্ঞ (यज्ञ,, Яджна) বা যজ্ঞেশ্বর  (यज्ञेश्वर, , ) হলেন হিন্দু ধর্মগ্রন্থে যেমন: ভাগবত পুরাণে উল্লেখিত হিন্দু দেবতা বিষ্ণুর অবতার। যজ্ঞেশ্বর বিষ্ণু হলেন হিন্দু যজ্ঞে আহুতি প্রদান, যজ্ঞের নিয়ম এবং যজ্ঞের সম্পাদনপর মূর্ত প্রতীক।
মেবিলিন
কর্মিবৃন্দ
২১ মে, ১৯৫৫ সালে রেকর্ড করা হয়েছিল।
যজ্ঞ (অবতার)
তিনি স্বয়ম্ভুব মনুর যুগের স্বয়ম্ভুব মন্বন্তরের ইন্দ্রও ছিলেন। তার পিতার নাম রুচি এবং মাতার নাম আকুতি।
মেবিলিন
সম্মাননা ও পুরস্কার
রক এ্যান্ড রোল সঙ্গীতে একটি প্রভাবশালী গান হওয়ার কারণে, ১৯৮৮ সালে "মেবিলিন" গানটিকে গ্র্যামি হল অব ফেমে অন্তর্ভুক্ত করা হয়েছিল । রক এ্যান্ড রোল হল অব ফেমের "৫০০টি গান যা রক এ্যান্ড রোল'কে রুপ দিয়েছে" তালিকায় "মেবিলিন" কে অন্তর্ভুক্ত করে । ১৯৯৯ সালে, জাতীয় সর্বজনীন রেডিও "এনপিআর ১০০" তালিকায় গানটি অন্তর্ভুক্ত করেছিল । ওই তালিকায় বিংশ শতাব্দীর আমেরিকার গুরুত্বপূর্ণ গানগুলোকে অন্তর্ভুক্ত করা হয়েছিল। এক্লেইমড মিউজিকের মতে, "মেবিলিন" বর্তমানে "সর্বকালের সেরা গানগুলো" এর তালিকায় ৯৮তম অবস্থানে রয়েছে এবং ১৯৫৫ সালের সেরা গানের তালিকায় ২য় তে রয়েছে । রোলিং স্টোন ম্যাগাজিনের "সর্বকালের ৫০০ সেরা গান" এর তালিকায় "মেবিলিন" ১৮ নম্বর স্থানে রয়েছে ।
যজ্ঞ (অবতার)
পুরাণ অনুসারে
ভাগবত পুরাণ, দেবীভাগবত পুরাণ,  ও গরুড় পুরাণ  যজ্ঞ বা শ্যাবভুবকে বিষ্ণু বা আদি-নারায়ণের অবতার হিসাবে তালিকাভুক্ত করে। যজ্ঞকে ১৪টি প্রধান মন্বন্তর-অবতারগুলির মধ্যে একটি হিসাবে শ্রেণীবদ্ধ করা হয় (মন্বন্তরের অনুরূপ অবতার, যিনি বৈভব-অবতার নামে পরিচিত, ইন্দ্র ও অন্যান্য দেবতাদের মহাজাগতিক আদেশের নীতিগুলি বজায় রাখতে সমর্থন করেন)। যজ্ঞকে বিষ্ণুর কল্প-অবতার (কল্প নামক যুগের সাথে সম্পর্কিত অবতার) হিসাবেও শ্রেণীবদ্ধ করা হয়েছে।
মেবিলিন
কভার সংস্করণ
অল মিউজিক এর মতে প্রায় ৭০ জনেরও বেশি শিল্পী "মেবিলিন" গানটি কভার করেছিল। তন্মধ্যে উল্লেখযোগ্য কিছু শিল্পী হলে, এলভিস প্রেসলি, দ্য এভারলি ব্রাদার্স, পল সাইমন, জর্জ জোনস, কার্ল পারকিনস, জনি ক্যাশ, বুবা স্পার্কস, ফগহ্যাট, জেরি এ্যান্ড দ্য পেসমেকার্স, জনি রিভার্স এবং চাবি চেকার ।
যজ্ঞ (অবতার)
পুরাণ অনুসারে
বিষ্ণু পুরাণ বলে যে যজ্ঞের দক্ষিণা (দান) নামে যমজ বোন ছিল। পরে, যজ্ঞ শ্রীকে (ঋষি ভৃগুর কন্যা) বিয়ে করেন এবং তার বারোটি পুত্র ছিল। এই বারোজন দেব (দেবতাদের) সম্মিলিতভাবে যম বলা হয়।
ভাগবত পুরাণ যজ্ঞকে বিষ্ণুর সাথে এবং শ্রীকে দেবী লক্ষ্মীর সাথে চিহ্নিত করে, ভাগ্যের দেবী এবং বিষ্ণুর সহধর্মিণী। যজ্ঞের জন্মের পর তিনি তাঁর পিতামহ স্বয়ম্ভুব মনুর বাড়িতে থাকতেন। যজ্ঞ ও দক্ষিণার পুত্রদের নাম রাখা হয়েছে তোষা, প্রতোষ, সন্তোষ, ভাদ্র, শন্তি, ইদাস্পতি, ইধমা, কবি, বিভু, স্বাহ্না, সুদেব ও রোচনা। তাদের সম্মিলিতভাবে তুষিত দেবতা বলা হয়। পরে যজ্ঞের ইন্দ্র হওয়ার বর্ণনা দেওয়া হয়েছে। গরুড় পুরাণ বলে যে তিনি অনেক যজ্ঞ করেছিলেন।
বিষ্ণু পুরাণ থেকে অন্য গল্পে বলা হয়েছে যে দক্ষের যজ্ঞ ধ্বংসের সময়, যজ্ঞ, যজ্ঞের অধিপতি, হরিণের মতো পালিয়ে যাচ্ছিলেন। শিবের উগ্র অবতার বীরভদ্র যজ্ঞের মাথা ছিন্ন করেছিলেন। হরিবংশ ও লিঙ্গ পুরাণের পরবর্তী বিবরণগুলি এটিকে নক্ষত্রমণ্ডলের (নক্ষত্র) মৃগশিরা (হরিণের মাথাওয়ালা) উৎপত্তির সাথে সম্পর্কিত করে। সৃষ্টিকর্তা ব্রহ্মা হরিণ-মস্তক যজ্ঞকে মৃগশিরা নামে গ্রহমণ্ডলে উন্নীত করেছিলেন।
ত্যাগের সাথে সম্পর্ক
বেদের মতই বিষ্ণুকে যজ্ঞের ("বলি") সমতুল্য করা হয়েছে। বেদের ভাষ্যকার - সায়ণ বিষ্ণুকে যজ্ঞের অধিপতি বা নিজেকে বলিদানকারী হিসাবে বর্ণনা করেছেন। এমনকি ভগবদ্গীতা বিষ্ণুকে যজ্ঞের (বলিদান) সাথে যুক্ত করে। যজ্ঞ করা বিষ্ণুকে খুশি করার সমতুল্য বলে মনে করা হয়। বিষ্ণু সহস্রনাম স্তোত্রে (বিষ্ণুর সহস্র নাম) যজ্ঞকে বিষ্ণুর নাম হিসেবেও উল্লেখ করা হয়েছে।
দহিসার মেট্রো স্টেশন (পূর্ব)
দহিসার মেট্রো স্টেশন (পূর্ব) হল মুম্বই মেট্রোর একটি স্টেশন। স্টেশনটি উত্তর মুম্বাইয়ের ওয়েস্টার্ন এক্সপ্রেস হাইওয়ের উপরে উত্তোলিতভাবে অবস্থিত। এটি মুম্বাই মেট্রো লাইন ২এ-এর একটি স্টেশন হিসাবে কাজ করে। স্টেশনটি ২০২২ সালের ২রা এপ্রিল উদ্বোধন করা হয়েছিল।
স্টেশনটি মুম্বই মহানগর অঞ্চল উন্নয়ন কর্তৃপক্ষের মালিকানাধীন।
গঠন
মুম্বই মেট্রোর লাইন ২এ-এর অন্তর্গত দহিসার (পূর্ব) মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড বিক্রিয় মেশিন, ক্রসওভার প্রভৃতি অবস্থিত। তৃতীয় স্তর বা অন্তিম স্তরে প্ল্যাটফর্ম ও রেল ট্র্যাক অবস্থিত।
বিদ্যুৎ ও সংকেত ব্যবস্থা
মুম্বই মেট্রোর অন্য সকল স্টেশন ও রেলপথের মত দহিসার (পূর্ব) স্টেশনেও ট্রেন পরিচালনার জন্য ওভারহেড ক্যাটেনারি দ্বারা ২৫ হাজার ভোল্টের এ.সি. বিদ্যুৎ ব্যবস্থা ব্যবহার করা হয়।
নাজমুল আহসান
নাজমুল আহসান বাংলাদেশ সিভিল সার্ভিসের একজন কর্মকর্তা। তিনি বাংলাদেশ তেল, গ্যাস ও খনিজসম্পদ কর্পোরেশনের (পেট্রোবাংলা) চেয়ারম্যান (অতিরিক্ত সচিব) ছিলেন। বর্তমানে তিনি পানি সম্পদ মন্ত্রণালয়ের সচিব হিসেবে দায়িত্ব পালন করছেন।
শিক্ষাজীবন
নাজমুল ঢাকা বিশ্ববিদ্যালয়ের পদার্থবিজ্ঞান বিভাগ থেকে স্নাতক (সম্মান) ও স্নাতকোত্তর ডিগ্রি লাভ করেন।
কর্মজীবন
নাজমুল আহসান বিসিএস (প্রশাসন) ক্যাডারের ১৩তম ব্যাচের কর্মকর্তা হিসেবে ১৯৯৪ খ্রিষ্টাব্দে সরকারি চাকরিতে যোগদান করেন। তিনি মাঠ প্রশাসনের বিভিন্ন পদে দায়িত্ব পালন করেছেন। তিনি খুলনা ও সাতক্ষীরার জেলা প্রশাসক ছিলেন। তিনি বিদ্যুৎ বিভাগ এবং জ্বালানি ও খনিজ সম্পদ বিভাগে বিভিন্ন পদে দায়িত্ব পালন করেছেন। তিনি বাংলাদেশ তেল, গ্যাস ও খনিজসম্পদ কর্পোরেশনের (পেট্রোবাংলা) পরিচালক (প্রশাসন) ও চেয়ারম্যান হিসেবে দায়িত্ব পালন করেন। বর্তমানে তিনি পানি সম্পদ মন্ত্রণালয়ের সচিব হিসেবে দায়িত্ব পালন করছেন।
শ্রেষ্ঠ কৌতুকাভিনয়শিল্পী বিভাগে স্ক্রিন পুরস্কার
শ্রেষ্ঠ কৌতুকাভিনয়শিল্পী বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পের শ্রেষ্ঠ কৌতুক চরিত্রে অভিনয়শিল্পীর জন্য প্রদত্ত বার্ষিক পুরস্কার। ১৯৯৬ সাল থেকে এই পুরস্কার প্রদান করা হচ্ছে। প্রতি বছরের ডিসেম্বর মাসে উক্ত বছরের চলচ্চিত্রের জন্য বা জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। কাদের খান তকদিরওয়ালা (১৯৯৫) চলচ্চিত্রে অভিনয় করে প্রথমবার এই পুরস্কার লাভ করেন। পরেশ রাওয়াল, অভিষেক বচ্চন ও বরুণ ধবন সর্বাধিক দুইবার এই পুরস্কার লাভ করেন। সাম্প্রতিক বিজয়ী যামী গৌতম বালা (২০১৯) চলচ্চিত্রে অভিনয় করে এই পুরস্কার লাভ করেন।
এসিসি অনূর্ধ্ব-১৯ কাপ
এসিসি অনূর্ধ্ব-১৯ এশিয়া কাপ এশিয়ান ক্রিকেট কাউন্সিল কর্তৃক পরিচালিত একটি আন্তর্জাতিক ক্রিকেট প্রতিযোগিতা, যা এশিয়ার বিভিন্ন দেশগুলির অনূর্ধ্ব-১৯ ক্রিকেট দলগুলি নিয়ে অনুষ্ঠিত হয়। ১৯৮৯ সালে বাংলাদেশে প্রথম এটি অনুষ্ঠিত হয় ও ভারত জয়লাভ করে। ২০২১-এর ডিসেম্বর মাসে সংযুক্ত আরব আমিরাতে এর সর্বশেষ সংস্করণটি অনুষ্ঠিত হয়েছে।
এসিসি অনূর্ধ্ব-১৯ এলিট কাপ
এশিয়ান ক্রিকেট কাউন্সিল পরিচালিত অনূর্ধ্ব-১৯ এলিট কাপের অন্যতম সুফল ছিল অনূর্ধ্ব-১৯ বিশ্বকাপের জন্য সরাসরি যোগ্যতা অর্জন। প্রথম দিকে এর নাম ছিল যুব এশিয়া কাপ। প্রথম দুটি দল অনূর্ধ্ব-১৯ বিশ্বকাপে খেলার যোগ্যতা অর্জন করত। তখন বাংলাদেশ (২০০০ সাল পর্যন্ত) ও ইএপির সদস্যভূক্ত দলগুলি প্রতিযোগিতায় অংশগ্রহণ করত।
বাংলাদেশ ও ইএপি সদস্যভূক্ত দেশগুলি প্রতিযোগিতা ত্যাগ করার পর অনূর্ধ্ব-১৯ বিশ্বকাপে যোগ্যতা অর্জনের জন্য দলের সংখ্যা ২ থেকে কমিয়ে ১ করা হয় (২০০৭ পর্যন্ত)।
এরপর এসিসি প্রাপ্তবয়স্কদের ক্রিকেটে এসিসি ট্রফির সূচনা ঘটালে, অনূর্ধ্ব-১৯ ক্রিকেটেও দুটি ডিভিশন তৈরী হয়। এলিট কাপের সর্বশেষ সংস্করণ থাইল্যান্ডে অনুষ্ঠিত হয়েছে ২০১৩ সালে। বিজয়ী দল ছিল সিঙ্গাপুর।
হেনরিয়েটা লেভিট
হেনরিয়েটা সোয়ান লেভিট (Henrietta Swan Leavitt) (৪ জুলাই, ১৮৬৮ - ১২ ডিসেম্বর, ১৯২১) মার্কিন জ্যোতির্বিজ্ঞানী। ১৮৯৩ সালে তিনি হার্ভার্ড কলেজ মানমন্দিরে সহকারী হিসেবে কাজ শুরু করেন। তার কাজ ছিল ফটোগ্রাফিক প্লেটে তারা গণনা করা। এ যুগে যে কাজটি কম্পিউটারে করা হয় তিনি এবং তার অন্যান্য সহকর্মীরা তা হাতে করতেন বলে তাদের গ্রুপটিকে এখন "হার্ভার্ড কম্পিউটার" নামে ডাকা হয়। এই কাজের জন্য হার্ভার্ডের জ্যোতির্বিজ্ঞানী এডওয়ার্ড চার্লস পিকারিং বেশ কয়েকজন নারী অধিস্নাতক শিক্ষার্থীদের নিয়োগ দিয়েছিলেন।
তারা গণনা করতে গিয়ে অনেকগুলো তারার উজ্জ্বলতা নির্ণয়ের পাশাপাশি লেভিট জ্যোতির্বিজ্ঞানের ইতিহাসে সবচেয়ে গুরুত্বপূর্ণ একটি আবিষ্কার করে বসেন। আবিষ্কারটি হচ্ছে শেফালী বিষমতারার পর্যায়কাল এবং প্রভার মধ্যে সম্পর্ক। এই সম্পর্ক ব্যবহার করেই পরবর্তীতে এডুইন হাবল আবিষ্কার করেছিলেন যে, আমাদের আকাশগঙ্গার বাইরেও অসংখ্য ছায়াপথ রয়েছে। এই পদ্ধতি ব্যবহার করে অনেকগুলো ছায়াপথের দূরত্ব নির্ণয়ের মাধ্যমে তিনি বিখ্যাত হাবল নীতিও আবিষ্কার করেছিলেন। লেভিটের সূত্র ধরে হওয়া এসব আবিষ্কার মহাবিশ্ব সম্পর্কে আমাদের ধ্যান-ধারণা আমূল পাল্টে দিয়েছিল।
দিনাজপুর-৫
দিনাজপুর-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি দিনাজপুর জেলায় অবস্থিত জাতীয় সংসদের ১০নং আসন।
সীমানা
দিনাজপুর-৫ আসনটি দিনাজপুর জেলার পার্বতীপুর উপজেলা ও ফুলবাড়ী উপজেলা নিয়ে গঠিত।
সাইফুর রহমান
সাইফুর রহমান (৬ অক্টোবর ১৯৩২– ৫ সেপ্টেম্বর ২০০৯) বাংলাদেশের একজন অর্থনীতিবিদ এবং রাজনীতিবিদ যিনি বাংলাদেশের জাতীয় সংসদের সর্বোচ্চ ১২ বার বার্ষিক অর্থ বাজেট পেশকারী অর্থমন্ত্রী। তিনি বাংলাদেশ জাতীয়তাবাদী দলের একজন নেতা ছিলেন যিনি সর্বোচ্চ সময়কালীন বাংলাদেশের অর্থমন্ত্রী ছিলেন। ২০০৫ সালে ভাষা আন্দোলনে তার অবদানের জন্য তাকে বাংলাদেশের সর্বোচ্চ সম্মাননা একুশে পদকে ভূষিত করা হয়।
জন্ম ও প্রাথমিক জীবন
সাইফুর রহমান ৬ অক্টোবর ১৯৩২ সালে তৎকালীন মৌলভীবাজার মহকুমার সদর উপজেলার বাহারমর্দন গ্রামে জন্মগ্রহণ করেন। তার পিতা আব্দুল বাছিত এবং মা তালেবুননেসা। তিন ভাইয়ের মধ্যে সবার বড় ছিলেন সাইফুর রহমান।
শিক্ষাজীবন
সাইফুর মৌলভীবাজার সরকারি হাইস্কুল থেকে লেখাপড়ার পর দি এইডেড হাই স্কুল থেকে ১৯৪৯ সালে ম্যাট্রিকুলেশন এবং ১৯৫১ সালে সিলেট মুরারীচাঁদ কলেজ থেকে আইএ পাস করে ১৯৫৩ সালে ঢাকা বিশ্ববিদ্যালয় থেকে বিকম ডিগ্রি অর্জন করেন। পরে তিনি ১৯৫৩ সাল থেকে ১৯৫৮ সাল পর্যন্ত লন্ডনে পড়াশুনা করেন এবং দি ইনস্টিটিউট অভ চার্টার্ড অ্যাকাউন্ট্যান্টস অভ ইংল্যান্ড অ্যান্ড ওয়েলস (আইসিএইডাব্লিউ) থেকে চার্টার্ড অ্যাকাউন্ট্যান্ট (সিএ) ডিগ্রি অর্জন করেন। ১৯৬২ সালে তিনি যুক্তরাজ্যে অ্যাডভান্সড ম্যানেজমেন্ট বিষয়ে প্রশিক্ষণ গ্রহণ করে আর্থিক ও মুদ্রানীতি এবং উন্নয়ন অর্থনীতিতে বিশেষায়িত শিক্ষা গ্রহণ করেন।
পেশা জীবন
সাইফুর রহমান পেশায় একজন চার্টার্ড একাউন্ট্যান্ট ছিলেন। ১৯৬২ সালে পেশাজীবী হিসেবে কর্মজীবন শুরু করেন। ১৯৬৯ সালে তৎকালীন পাকিস্তান জাতীয় বেতন কমিশনে প্রাইভেট সেক্টর হতে একমাত্র সদস্য মনোনীত হন। তিনি ১৯৭৩ ও ১৯৭৫ সালে বাংলাদেশ জাতীয় বেতন কমিশনের সদস্যও ছিলেন।
তিনি ‘রহমান, রেহমান অ্যান্ড হক’ নামে একটি নিরীক্ষা ফার্ম প্রতিষ্ঠা করেন যা চার্টার্ড অ্যাকাউনট্যান্ট শিক্ষার্থীদের জন্য একটি আদর্শ শিক্ষাপ্রতিষ্ঠান হিসেবে তার কৃতিত্বের স্মারক হয়ে আছে।
১৯৯৪ সালে তিনি স্পেনের মাদ্রিদে বিশ্ব ব্যাংক এবং আন্তর্জাতিক মুদ্রা তহবিলের সুবর্ণ জয়ন্তী সম্মেলনের গভর্নর নির্বাচিত হন। ১৯৮০ থেকে ১৯৮২ ও ১৯৯১ থেকে ১৯৯৬ মেয়াদে তিনি বিশ্বব্যাংক, এডিবি, আইডিবি, আইএফএডিতে বাংলাদেশের গভর্নর ছিলেন। ১৯৯৪ থেকে ১৯৯৫ মেয়াদে এশিয়ান উন্নয়ন ব্যাংকের ভাইস চেয়ারম্যান ছিলেন।
রাজনৈতিক জীবন
সাইফুর রহমান ঢাকা বিশ্ববিদ্যালয়ে ছাত্র রাজনীতিতে যোগ দেন এবং সলিমুল্লাহ হল ছাত্র ইউনিয়নের ভাইস প্রেসিডেন্ট ছিলেন। ভাষা আন্দোলনে সক্রিয় ভূমিকার জন্য তিনি গ্রেফতার হয়ে এক মাস কারাবরণ করেন। তার জাতীয় রাজনৈতিক জীবন শুরু হয় ১৯৭৬ সালে জিয়াউর রহমানের মন্ত্রিসভার বাণিজ্য উপদেষ্টা হিসেবে।
১৯৭৭ সালে তিনি জাতীয়তাবাদী গণতান্ত্রিক দলে যোগ দেন যা তৎকালীন প্রেসিডেন্ট জিয়াউর রহমানের নেতৃত্বে ১৯৭৮ সালে বাংলাদেশ জাতীয়তাবাদী দলে রূপান্তরিত হয়। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন সিলেট-১৪ আসন থেকে সংসদ সদস্য নির্বাচিত হন।
১৯৭৮ থেকে ১৯৮২ সাল পর্যন্ত তিনি প্রথমে জিয়াউর রহমানের মন্ত্রিসভার বাণিজ্যমন্ত্রী ও পরে আবদুস সাত্তারের মন্ত্রিসভার অর্থমন্ত্রী হিসেবে দায়িত্ব পালন করেন। ২৪ মার্চ ১৯৮২ সালে নির্বাচিত গণতান্ত্রিক সরকারের কাছ থেকে এরশাদ ক্ষমতা দখল করে সামরিক শাসন জারি করলে বিএনপির শীর্ষপর্যায়ের প্রায় সব নেতার সাথে তিনি গ্রেফতার হন।
১৯৯১ সাল থেকে ১৯৯৬ সাল পর্যন্ত তিনি টেকনোক্র্যাট অর্থমন্ত্রী হিসেবে দায়িত্ব পালন করেন। ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে সিলেট-৪ আসন থেকে তিনি সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে মৌলভীবাজার-৩ ও সিলেট-৪ আসন থেকে তিনি সংসদ সদস্য নির্বাচিত হন। ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি সিলেট-১ ও মৌলভীবাজার-৩ আসন থেকে সংসদ সদস্য নির্বাচিত হন। তিনি ২০০১ থেকে ২০০৬ সাল পর্যন্ত খালেদা জিয়ার দ্বিতীয় মন্ত্রিসভার অর্থ ও পরিকল্পনা মন্ত্রী ছিলেন।
বাংলাদেশে মুক্ত বাজার সংস্কার প্রক্রিয়ার প্রবর্তক হিসেবে সমধিক পরিচিত। তিনি সবচেয়ে বেশি সময়কাল ধরে বাংলাদেশের অর্থমন্ত্রীর দায়িত্ব পালন করেন এবং মোট ১২ বার জাতীয় বাজেট পেশ করেন।
ব্যক্তিগত জীবন
সাইফুর রহমান ১৯৬০ সালে বেগম দূররে সামাদ রহমানকে বিয়ে করেন। তিনি তিন ছেলে ও এক কন্যা সন্তানের জনক। ২০০৩ সালে ক্যান্সারে আক্রান্ত হয়ে তার স্ত্রী মৃত্যুবরণ করেন। তার পুত্র এম নাসির রহমান মৌলভীবাজার-৩ আসনের সাবেক সংসদ সদস্য।
মৃত্যু
৫ সেপ্টেম্বর ২০০৯ তারিখে সিলেট থেকে ঢাকা আসার পথে ব্রাহ্মণবাড়িয়ার কাছে এক মারাত্মক সড়ক দুর্ঘটনায় তৎক্ষণাৎ মারা যান।
আবদুল হামিদ খান (দ্ব্যর্থতা নিরসন)
আবদুল হামিদ খান বলতে বোঝাতে পারে:
সাভানা
সাভানা হচ্ছে ঘাস-বৃক্ষ জাতীয় উদ্ভিদের মিশ্রণে তৈরি একটি বাস্তুতন্ত্র। এখানে অসংখ্য বৃক্ষ পাশাপাশি অবস্থান করে কিন্তু খুব বেশি কাছাকাছি থাকেনা। এর ফলে যে চাঁদোয়া সৃষ্টি হয় তা খুব ঘন হয় না। চাঁদোয়ার মধ্য দিয়ে পর্যাপ্ত পরিমাণে সূর্যের আলো মাটিতে পড়ে। ফলে সহজেই ঘাস জন্মাতে পারে।
সাভানাতে অনেক বৃক্ষ পাশাপাশি অবস্থান করলেও চাঁদোয়া খোলামেলা হয়। মাঝখানে ফাঁক রেখে অসংখ্য বৃক্ষের অবস্থানকেই মোটামুটি সাভানার বৈশিষ্ট্য ধরা হয়। যদিও, অনেক সাভানাতে বৃক্ষরাজির মাঝে ফাঁক এতো বেশি থাকেনা।   দক্ষিণ আমেরিকার সাভানায় বৃক্ষের ঘনত্ব, গ্রীষ্মমন্ডলীয় বনাঞ্চল থেকেও বেশি হয়।    এক্ষেত্রে বৃক্ষরাজির মাঝে ঘনত্ব থাকে প্রতি হেক্টরে ৮০০-৩৩০০। বনের সাথে লাগোয়া সাভানায় এ সংখ্যা থাকে ৮০০ থেকে ২০০০ এর মধ্যে। অন্যদিকে গুনিয়ান সাভানায় এ সংখ্যা প্রতি হেক্টরে ১২৯। রিপারিয়ান বনে প্রতি হেক্টরে ১০৩। আবার অস্ট্রেলিয়ার দক্ষিণাঞ্চলে এ সংখ্যা প্রতি হেক্টরে ১০০।
এক বছরে বৃষ্টির পরিমাণের উপর ভিত্তি করে সাভানাকে কয়েকটি ভাগে ভাগ করা যায়। পৃথিবীর ২০% অঞ্চল জুড়ে সাভানা অবস্থিত।
শব্দের উৎস
লাতিন শব্দ জুয়ানা থেকে শব্দটি ইংরেজি ভাষায় যুক্ত হয় ১৯৫৫ সালে। তবে মনে করা হয় শব্দটি স্প্যানিশ শব্দ সাবানা থেকে এসেছে। আর সাবানা শব্দটি স্প্যানিশ ভাষায় যুক্ত হয় তাইনো ভাষা থেকে।
গঠন
উনিশ শতকে গ্রীষ্মমন্ডলীয় সাভানা সম্পর্কে ধারণা লাভের আগে সাভানা বলতে বুঝানো হতো ঘাস, গুল্মজাতীয় বৃক্ষসহ নানারকম উদ্ভিদের সমষ্টিকে। কোপ্পেন জলবায়ু শ্রেণীকরণের ভিত্তি ছিল গাছ কীভাবে বৃষ্টি এবং তাপমাত্রার প্রভাবে বেড়ে ওঠে তার ওপর। এর ওপর ভিত্তি করেই গ্রীষ্মমন্ডলীয় সাভানা সম্পর্কে ধারণা লাভ করা সম্ভব হয়।
নানারকম সাভানা দেখা হলেও প্রতিটি সাভানাতে দুটি ব্যাপারে মিল লক্ষ করা যায়। সারাবছর ধরে কম বেশি বৃষ্টি হওয়া এবং গ্রীষ্মকালীন দাবানল।
বৃক্ষ নিধন
অস্ট্রেলিয়া এবং দক্ষিণ আমেরিকার সাভানার অনেক বৃক্ষ কেটে ফেলা হয়েছে। এবং এখনো কাটা হচ্ছে। উদাহারণস্বরূপ বলা যায়, বিগতবছরগুলোয় অস্ট্রেলিয়ায় প্রতি বছর চাষাবাদের জন্য ৪,৮০,০০০ হেক্টর সাভানার বৃক্ষ কেটে ফেলা হয়েছে। প্রায় বেশিরভাগ সাভানা অঞ্চলই নিশ্চিহ্ন হয়ে গেছে। যাও বাকি তা কাটার পরিকল্পনা লক্ষ্য করা যাচ্ছে।
অযাচিত উদ্ভিদের আগমন
বিশ্বের বিভিন্ন সাভানাতে অযাচিত কিছু উদ্ভিদ ের উপস্থিতি লক্ষ্য করা গেছে। এইসকল উদ্ভিদ সাভানাগুলোর ভিত্তি এবং বৈশিষ্ট্য সম্পূর্ণরূপে বদলে দিচ্ছে।
জলবায়ু পরিবর্তন
মানুষের মাধ্যমেই পরিবেশ দূষিত হয়। এর ফলে সৃষ্টি হয় গ্রীনহাউজ প্রতিক্রিয়া। এই গ্রীনহাউজ ইফেক্ট সাভানার গঠন এবং বৈশিষ্ট্য পরিবর্তনে যথেষ্ট ভূমিকা পালন করে।
গো-চারণ
গবাদিপশু সাভানায় চারণ করলে তারা সেখান থেকে ঘাস খায়। এর ফলে সাভানায় পরিবর্তন ঘটে। যেমন, মাটি থেকে পানি শোষণের বেলায় সাভানায় ঘাস এবং বৃক্ষের মধ্যে প্রতিযোগিতা চলে। কিন্ত পশু যখন মাটির উপরিতলের ঘাস খেয়ে ফেলে তখন পানি নিয়ে বৃক্ষ এবং ঘাসের মধ্যে প্রতিযোগিতা কমে যায়। ফলে বৃক্ষ খুব দ্রুত বেড়ে ওঠে যা সাভানার সাম্যবস্থায় বড় রকমের প্রভাব ফেলে। গো-চারণের ফলে সাভানায় অন্যান্য উদ্ভিদ বা আগাছা বেড়ে যেতে পারে। কারণ গবাদিপশু এমন কিছু উদ্ভিদ খেয়ে ফেলে যা সেই আগাছাগুলোকে প্রাকৃতিকভাবে প্রতিহত করতো। উদাহারণস্বরুপ বলা যায়, গবাদিপশু এবং ঘোড়া প্রিকলি আকাসিয়া এবং স্টাইলো উদ্ভিদগুলোর সংখ্যা বৃদ্ধি করে। এইভাবে উদ্ভিদের বৃদ্ধি সাভানার বাস্তুতন্ত্রে প্রভাব ফেলে।
চিলির ইতিহাস
চিলি ১৬শ শতক থেকে স্পেনের একটি উপনিবেশ ছিল। ১৯শ শতকের শুরুর দিকে এটি স্বাধীনতা লাভ করে। গোটা ১৯শ শতক ধরে রপ্তানির মাধ্যমে এটি সমৃদ্ধি লাভ করে, কিন্তু এতে মূলত জমিদার উচ্চ শ্রেণীর লোকেরাই লাভবান হন। এখনও চিলিতে ধনী-দরিদ্রের বৈষম্য প্রকট।
১৯৭৩ সাল পর্যন্ত চিলিতে কোন সামরিক কু (coup) ঘটেনি, যা ছিল লাতিন আমেরিকার অন্যান্য দেশগুলির তুলনায় ব্যতিক্রম। ১৯৭৩ সালে এক সামরিক জান্তা ক্ষমতা দখন করে এবং ১৯৮৯ সালে গণতান্ত্রিক নির্বাচনের আগ পর্যন্ত চিলি শাসন করে। ২১শ শতকের শুরুতে এসেও চিলি সামরিক শাসনের দীর্ঘস্থায়ী প্রভাব কাটিয়ে ওঠার প্রচেষ্টা চালাচ্ছে।
তুষার দেশপাণ্ডে
আগস্ট ২০১৯-এ, তাকে ২০১৯-২০ দুলীপ ট্রফির জন্য ইন্ডিয়া ব্লু দলের স্কোয়াডে নামাঙ্কিত করা হয়েছিল। ২০২০ আইপিএল নিলামে, ২০২০ ইন্ডিয়ান প্রিমিয়ার লিগের পূর্বে দিল্লি ক্যাপিটালস তাকে কিনে নেয়। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ প্রতিযোগিতার নিলামে চেন্নাই সুপার কিংস তাকে কিনে নেয়।
বাঁশওয়াড়া জেলা
বাঁশওয়াড়া জেলা উত্তর ভারতের রাজস্থান রাজ্যের একটি জেলা। বাঁশওয়াড়া শহরটি জেলা সদর। বাঁশওয়াড়া জেলা উদয়পুর বিভাগের একটি অংশ।
জনসংখ্যার উপাত্ত
২০১১ সালের আদমশুমারি অনুসারে বাঁশওয়াড়া জেলার জনসংখ্যা ১,৭৯৭,৪৮৫ জন, যা গাম্বিয়া বা মার্কিন যুক্তরাষ্ট্রের নেব্রাস্কা রাজ্যের সমান। এটি জনসংখ্যার হিসাবে ভারতে ২৬৭ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ৩৯৯ জন (১,০৩০ জন/বর্গ মাইল)। ২০০১-২০১১-এর দশকে   জনসংখ্যা বৃদ্ধির হার ২৬.৫৮% ছিল। বাঁশওয়াড়া জেলার লিঙ্গ অনুপাত রয়েছে ১,০০০ জন পুরুষ প্রতি ৯৭৯ জন মহিলা এবং শিক্ষার হার ৫৭.২%।
ভারতের ২০১১ সালের আদমশুমারির সময়ে, জেলার ৮৯.৪৪% জনগোষ্ঠী তাদের প্রথম ভাষা হিসাবে হিন্দি ভাষায় কথা বলেন।
জেলার শহর/গ্রামীণ জনসংখ্যা
২০১১ সালের আদম শুমারির জন্য বাঁশওয়াড়া জেলার মোট জনসংখ্যার মধ্যে ৭.১০ শতাংশ জেলার নগর অঞ্চলে বাস করে। শহরে মোট ১২৭,৬২১ জন লোক বাস করেন, যার মধ্যে পুরুষ ৬৪,৯৮৭ জন এবং মহিলা ৬২,৬৩৪ জন। ২০১১ সালের আদমশুমারির তথ্য অনুসারে বাঁশওয়াড়া জেলার নগর অঞ্চলে লিঙ্গ অনুপাত ৯৬৪। একইভাবে ২০১১ সালের আদমশুমারিতে বাঁশওয়াড়া জেলায় শিশু লিঙ্গের অনুপাত ছিল ৮৬৯। শহরাঞ্চলে শিশুর জনসংখ্যা (০- ৬) ছিল ১৫,৬৩০ জন, এর মধ্যে পুরুষ ও মহিলা ছিলেন ৮,৩৬৪ জন এবং ৭,২৬৬ জন। এই বাঁশওয়াড়া জেলার শিশুসংখ্যা সংখ্যা মোট শহুরে জনসংখ্যার ১২.৮৭%। ২০১১ সালের আদম শুমারি অনুসারে বাঁশওয়াড়া জেলায় গড় সাক্ষরতার হার ৮৫.২০%, এর মধ্যে পুরুষ এবং মহিলার সাক্ষরতার হার যথাক্রমে ৯১.০০% এবং ৭৯.২৬%। প্রকৃত সংখ্যায় ৯৫,৪১৩ জন মানুষ শহরাঞ্চলে সাক্ষর, যার মধ্যে পুরুষ এবং মহিলা যথাক্রমে ৫১,৫২৯ জন এবং ৪৩,৮৮৪ জন।
২০১১ সালের আদমশুমারি অনুসারে সাক্ষরতার জেলার ৯২.৯০% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ১,৬৬৯,৮৬৪ জন, যার মধ্যে পুরুষ এবং মহিলা যথাক্রমে ৮৪২,৭৬৭ জন এবং ৮২৭,০৯৭ জন। বাঁশওয়াড়া জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ৯৮১ জন মহিলা। যদি বাঁশওয়াড়া জেলার শিশুদের লিঙ্গের অনুপাতের তথ্য বিবেচনা করা হয়, তবে প্রতি ১০০০ জন ছেল প্রতি ৯৩৭ জন মেয়ে রয়েছে। গ্রামাঞ্চলে ০-৬ বছর বয়সী শিশুদের জনসংখ্যা ৩০৯,৬৫৩ জন, যার মধ্যে পুরুষ ১৫৯,৮৬১ জন এবং মহিলা ১৪৯,৭৯২ জন। বাঁশওয়াড়া জেলার মোট পল্লী জনসংখ্যার ১৮.৯৭% শিশু। ২০১১ সালের আদম শুমারি অনুসারে বাঁশওয়াড়া জেলার গ্রামীণ অঞ্চলে সাক্ষরতার হার ৬৭.৭০%।
অ্যাশটন ইটন
অ্যাশটন জেমস ইটন (ইংরেজি ভাষায়: Ashton James Eaton; জন্ম ২১ জানুয়ারি, ১৯৮৮) একজন মার্কিন ডিক্যাথলেট এবং অলিম্পিক বিজয়ী। তিনি অলিম্পিকের ডিক্যাথলন এবং হেপ্ট্যাথলন উভয় ইভেন্টে বিশ্ব রেকর্ডের অধিকারী। ইটন বিশ্বের দ্বিতীয় ডিক্যাথলেট যিনি অলিম্পিকের ডিক্যাথলন ইভেন্টে ৯০০০ পয়েন্ট অতিক্রম করেছেন।
ইটন অরেগণ ট্র্যাক ক্লাব এলিটের হয়ে প্রতিযোগিতা করেন, এটি যুক্তরাষ্ট্রের অরেগণ ভিত্তিক একটি অ্যাথলেটিক ক্লাব। তিনি ইউনিভার্সিটি অফ অরেগণে পাঁচবার অ্যাথলেটিক প্রতিযোগিতায় চ্যাম্পিয়ন হয়েছেন। ২০১১ বিশ্ব চ্যাম্পিয়নশিপে ইটন তার ক্যারিয়ারের প্রথম আন্তর্জাতিক পদক লাভ করেন। এই চ্যাম্পিয়নশিপের ডিক্যাথলন ইভেন্টে তিনি একটি রৌপ্য পদক অর্জন করেন। পরের বছরে ইটন তার নিজের হেপ্ট্যাথলনের রেকর্ড ভেছে ২০১২ বিশ্ব ইনডোর চ্যাম্পিয়নশিপে শিরোপা অর্জন করেন। এছাড়া তিনি ডিক্যাথলনেরও বিশ্ব রেকর্ড ভেঙ্গে নতুন কেকর্ড করেন। বিশ্ব রেকর্ড করার পর লন্ডনে অনুষ্ঠিত ২০১২ গ্রীষ্মকালীন অলিম্পিকে ইটন সহজেই স্বর্ণ পদক অর্জন করেন।
ব্যক্তিগর জীবন
১৯৮৮ সালের ২১ জানুয়ারি অরেগণের পোর্টল্যান্ডে ইটন জন্মগ্রহণ করেন। ইটন তার বাবা রোসলিন ইটন এবং মা টের্যা্ন্স ইটনের একমাত্র সন্তান। তার বাবা আফ্রিকান-আমেরিকান এবং তার মা ইউরোপিয়ান বংশোদ্ভূত। ইটনের নানা জিম ইটন মিশিগান স্টেট ইউনিভার্সিটিতে ফুটবল খেলতেন। ইটনের বাবাও এই খেলাটি খেলতেন। এছাড়া ইটনের মাও একজন অ্যাথলেট এবং নৃত্যশিল্পী ছিলেন।
ইটনের দুই বছর বয়সে তার বাবা-মা পৃথক হন । তার মা অরেগণের লা পিনে স্থানান্তরিত হন। খুব কম বয়স থেকেই ইটন অ্যাথলেট ছিলেন। তিনি ফুটবল, বাস্কেটবল, দৌড়, সকার এবং রেসলিং খেলতেন। পঞ্চম শ্রেণীতে থাকা অবস্থায় তার মা অরেগণের বেন্ড শহরে চলে আসেন। এখানে ইটন মাউন্টেন ভিউ হাই স্কুলে ভর্তি হন। তার বিষয় ছিল ট্র্যাক অ্যান্ড ফিল্ড। তার কোচ ছিলেন টেট মেটক্যাফ এবং জন নোস্টার। ২০০৬ সালে তিনি অরেগণের প্রাদেশিক হাই স্কুল ৪০০ মিটার স্প্রিন্টে শিরোপা অর্জন করেন ৪৮.৬৯ সেকেন্ডে এবং লং জাম্পে ২৪ ফিট ০.২৫ ইঞ্চিতে। ২০০৬ এর বসন্তে মেটক্যাফ ইটনকে ডিক্যাথলনে অংশগ্রহণের ব্যাপারে জিজ্ঞেস করেন। এর আগে কখনো ইটন ডিক্যাথলনের নাম শুনেননি। মেটক্যাফ ইটনকে পরামর্শ দেন একটী ভালো বিশ্ববিদ্যালয়ে ভর্তি হতে যেখানে ডিক্যাথলন প্রোগ্রাম খুব ভালো। ইটন ইউনিভার্সিটি অফ অরেগণ বেছে নেন এবং সেখানে ভর্তি হন। ইটন কানাডিয়ান অ্যাথলেট ব্রায়ান ঠিসানকে বিয়ে করেন।
২০০৮-২০০৯
২০০৮ যুক্তরাষ্ট্র অলিম্পিক ট্রায়ালস-এ ইটন ৮,১২২ পয়েন্ট অর্জনের মাশ্যমে পঞ্চম স্থান অধিকার করেন। ২০০৯ যুক্তরাষ্ট্র আউটডোর ট্র্যাক অ্যান্ড ফিল্ড চ্যাম্পিয়নশিপে ইটন ডিক্যাথলন ইভেন্টে দ্বিতীয় স্থান অধিকার করেন। এসময় তিনি ৮,০৭৫ পয়েন্ট লাভ করেন। এর মাধ্যমে তিনি বার্লিনে অনুষ্ঠিত ২০০৯ বিশ্ব অ্যাথলেটিকস, চ্যাম্পিয়নশিপে অংশগ্রহণের সুযোগ লাভ করেন। এই প্রতিযোগিতায় তিনি ৮,০৬১ পয়েন্ট পেয়ে ১৮ত্ম স্থান লাভ করেন।
ট্রায়ালস
২০১২ যুক্তরাষ্ট্র অলিম্পিক ট্রায়ালস-এর ডিক্যাথলন ইভেন্টে ইটন ডিক্যাথলনের বিশ্বব্যাপী সর্বোচ্চ পয়েন্টের মধ্যে প্রথম দুইটি লাভ করেন। তিনি ১০০-মিটার স্প্রিন্টে ও লং জাম্পে প্রথম স্থান লাভ করেন। শট পুটে পঞ্চম, হাই জাম্পে প্রথম এবং ৪০০-মিটের প্রথম স্থান অর্জন করেন। ডিক্যাথলনে দ্বিতীয় স্থান অধিকারীর চেয়ে ইটনের পয়েন্ট ৩০০-এরও বেশি ছিল। ইভেন্টের দ্বিতীয় দিনে ইটন ১১০-মিটার হার্ডেলস-এ প্রথম স্থান এবং ডিসকাস থ্রো-তে অষ্টম স্থান লাভ করেন। পোল ভোল্টে তিনি প্রথম হন। এছাড়া ১৫০০-মিটার দৌরে তিনি নিজস্ব সেরা স্কোড় ৪:১৪.৪৮ পেয়ে প্রথম হন। তিনি পূর্ববর্তি বিশ্ব রেকর্ড ৯০২৬ পয়েন্ট ভেঙে ৯০৩৯ পেয়ে নতুন রেকর্ড করেন। এছাড়া তিনি অ্যাথলেটিকসে উত্তর আমেরিকার পূর্ববর্তি ৮৮৯১ রেকর্ডও ভেঙে ফেলেন।
অলিম্পিক
২০১২ অলিম্পিকে ইটনের প্রাথমিক প্রতিদ্বন্দ্বী ছিলেন তারই দলের সদস্য ট্রেই হার্ডি। ইটনের ১০০-মিটারে ১০:৩৫ সেকেন্ড ছিল ঐদিনের সর্বোচ্চ। লং জাম্পে তার ৮:০৩ সেকেন্ড ছিল অন্য সবার চেয়ে বেশি। শট পুটে তিনি তার নিজস্ব সেরার চেয়ে মাত্র্য ১২ সে.মি কম ছিল। ৪০০ মিটারে ইটন সর্বোচ্চ পয়েন্ট লাভ করেন। প্রথম দিন শেষে ইটনের মোট পয়েন্ট ছিল ৪৬৬১, যা তার প্রতিদ্বন্দ্বী হার্ডির চেয়ে ২২০ পয়েন্ট বেশি। দ্বিতীয় দিনের শুরুতে ইটন ও হার্ডি ১১০-মিটার হার্ডেলস-এ একই পয়েন্ট লাভ করেন। ডিসকাস থ্রো-তে ইটনের চেয়ে হার্ডি ১২০ পয়েন্ট বেশি অর্জন করেন। কিন্তু তা সত্ত্বেও ইটনের পয়েন্টের দিক থেকে ১০০ পয়েন্ট এগিয়ে ছিলেন। পোল ভোল্টে তিনি তৃতীয় হন। জ্যাভেলিন থ্রতে ইটন তার নিজস্ব সেরা অর্জন করেন। এছাড়া ১৫০০-মিটার দৌরেও তিনি নিজস্ব সেরা লাভ করেন।
২০১৩ বিশ্ব চ্যাম্পিয়নশিপ
মস্কোতে অনুষ্ঠিত ২০১৩ বিশ্ব চ্যাম্পিয়নশিপের ডিক্যাথলন ইভেন্টে ৮৮০৯ পয়েন্ট পেয়ে স্বর্ণপদক অর্জন করেন।
ওয়াহিদা আক্তার
ওয়াহিদা আক্তার বাংলাদেশ সিভিল সার্ভিসের একজন কর্মকর্তা। তিনি কৃষি মন্ত্রণালয়ে অতিরিক্ত সচিব (প্রশাসন) পদে দায়িত্ব পালন করেছেন। বর্তমানে তিনি কৃষি মন্ত্রণালয়ে সচিব হিসেবে দায়িত্ব পালন করছেন।
প্রাথমিক জীবন
ওয়াহিদার বাড়ি খুলনা জেলার দিঘলিয়া উপজেলার সেনহাটি গ্রামে। তিনি বাংলাদেশ কৃষি বিশ্ববিদ্যালয় থেকে কৃষি বিভাগে স্নাতক ও স্নাতকোত্তর সম্পন্ন করেন।
কর্মজীবন
ওয়াহিদা আক্তার বিসিএস (প্রশাসন) ক্যাডারের ১৩তম ব্যাচের কর্মকর্তা। প্রশাসনের বিভিন্ন স্তরে তার দায়িত্ব পালনের অভিজ্ঞতা রয়েছে। তিনি শিক্ষা মন্ত্রণালয়ের উপসচিব, প্রধানমন্ত্রীর কার্যালয়ের পরিচালক এবং প্রধানমন্ত্রীর একান্ত সচিব-২ হিসেবে দায়িত্ব পালন করেছেন। তিনি কৃষি মন্ত্রণালয়ে অতিরিক্ত সচিব (প্রশাসন) পদে কর্মরত ছিলেন। ২০২২ খ্রিষ্টাব্দের ২২ ডিসেম্বর তিনি সচিব পদে পদোন্নতি লাভ করেন। বর্তমানে তিনি কৃষি মন্ত্রণালয়ে সচিব হিসেবে দায়িত্ব পালন করছেন।
দ্বিতীয় নেবুচাদনেজার
দ্বিতীয় নেবুচাদনেজার (ব্যাবিলনীয় কিউনিফর্ম: ; ܢܵܒܘܼ ܟܘܼܕܘܼܪܝܼ ܐܘܼܨܘܼܪ; Nəḇūḵaḏneṣṣar; প্রাচীন গ্রীক: Ναβουχοδονόσωρ Naboukhodonósôr; Nabuchodonosor; আরবি: نِبُوخَذنِصَّر nibūḫaḏniṣṣar; আনু. ৬৩৪ – আনু. ৫৬২ খ্রিস্টপূর্ব) ছিলেন নব্য-ব্যবিলনীয় সম্রাট যিনি ব্যাবিলনের শূন্য উদ্যানের স্রষ্টা। প্রাচীন জেরুসালেমের পবিত্র মন্দির তিনি ধ্বংস করেন। বাইবেলের দানিয়েলের পুস্তকে তার বর্ণনা পাওয়া যায়। বিলুপ্তপ্রাপ্ত আক্কাদীয় ভাষায় তার নাম Nabû-kudurri-uṣur যার অর্থ “হে প্রভু নেবু, আমার পুত্রকে রক্ষা করো।”
জাতীয় সড়ক ৮ (ভারত)
জাতীয় মহাসড়ক ৮ ভারতের উত্তর-পূর্বাঞ্চলর একটি জাতীয় মহাসড়ক। সড়কটি আসামের করিমগঞ্জ শহরকে ত্রিপুরার সাব্রুম এলাকার সাথে যুক্ত করেছে। এই সড়কটির দৈর্ঘ্য । পূর্বে এটি জাতীয় সড়ক ৪৪ নামে পরিচিত ছিল, যা ২০১০ সালে নামান্তরিত হয়ে জাতীয় সড়ক ৮ হয়।
এটি সাবেক জাতীয় সড়ক ৮ (দিল্লি-জয়পুর-বড়োদরা-বম্বে) থেকে আলাদা, যেটি বর্তমানে জাতীয় সড়ক ৪৮ নামে পরিচিত।
রুট
এটি নিন্মোক্ত শহরকে সংযুক্ত করেছে:
চট্টগ্রাম নেছারিয়া কামিল মাদরাসা
ইতিহাস
১৯৭৮ সালে চট্টগ্রাম জেলার ইসলামী শিক্ষার প্রসার ঘটানোর উদ্দেশ্যে এই মাদ্রাসা প্রতিষ্ঠা করা হয়। উপমহাদেশের সুফি সাধক সৈয়দ নেছার উদ্দীনের নামে মুফতি ও প্রতিষ্ঠাতা অধ্যক্ষ মুজাফফর আহমদের উদ্যোগে ১৯৭৮ সালে মাদ্রাসাটি প্রতিষ্ঠা লাভ করে।
বর্তমানে এটি একটি কামিল মাদ্রাসা ও চট্টগ্রাম জেলার ইসলামি শিক্ষার বিস্তারে গুরুত্বপূর্ণ ভূমিকা পালন করছে। ২০১৪ সালের দিকে এই মাদ্রাসাকে বাংলাদেশী জঙ্গিবাদের বিরুদ্ধে সক্রিয় ছিলো। এই মাদ্রাসাটি ফাজিল ও কামিল শ্রেণীর ডিগ্রি প্রদানের জন্য ২০০৬ সাল থেকে ২০১৬ সাল পর্যন্ত ইসলামী বিশ্ববিদ্যালয়, বাংলাদেশের অন্তর্ভুক্ত ছিলো, এরপর থেকে ইসলামি আরবি বিশ্ববিদ্যালয়ের অন্তর্ভুক্ত রয়েছে।
অবস্থান
চট্টগ্রাম নেছারিয়া কামিল মাদরাসা চট্টগ্রাম জেলার সিটি কর্পোরেশনের অভ্যন্তরে আওতাধীন পাহাড়তলী থানার ফিরোজশাহ নামক স্থানে অবস্থিত। মাদ্রাসাটি চট্টগ্রামের আমানতউল্লাহ রোডের পাশেই ফিরোজ শাহ কলোনিতে অবস্থিত।
শিক্ষা কার্যক্রম
এই মাদ্রাসায় ইবতেদায়ী থেকে কামিল পর্যন্ত পাঠদান করা হয়। দাখিল ও আলিম শ্রেণীতে বিজ্ঞান, মানবিক শাখা রয়েছে। এছাড়াও ফাজিল ও কামিল শ্রেণীতে তাফসীর বিভাগ, আল হাদিস বিভাগ, ও আল ফিকহ বিভাগ নিয়ে উচ্চতর পড়াশোনার সুযোগ রয়েছে।
আরারিয়া
আরারিয়া (Araria) ভারতের বিহার রাজ্যের আরারিয়া জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে আরারিয়া শহরের জনসংখ্যা হল ৬০,৫৯৪ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৫০%। পুরুষদের মধ্যে সাক্ষরতার হার ৫৮% এবং নারীদের মধ্যে এই হার ৪২%। সারা ভারতের সাক্ষরতার হার ৫৯.৫%, তার চাইতে আরারিয়া এর সাক্ষরতার হার বেশি।
এই শহরের জনসংখ্যার ১৮% হল ৬ বছর বা তার কম বয়সী।
রাজশাহী সরকারি মহিলা কলেজ
রাজশাহী সরকারি মহিলা কলেজ রাজশাহী জেলার মেয়েদের জন্য একমাত্র সরকারি উচ্চ শিক্ষাপ্রতিষ্ঠান। কিন্তু জেলার মেয়েদের চেয়ে জেলার বাইরের মেয়েদের সংখ্যাও কম নয় । রাজশাহীর কয়েকজন বিদ্যোৎসাহী ব্যক্তির উদ্যোগে ও জনসাধারণের আর্থিক সহায়তায় ১৯৬২ সালের ২৫ এপ্রিল কলেজটি প্রতিষ্ঠা করা হয় ।
ইতিহাস
ঔপনিবেশিক আমল থেকেই রাজশাহী শিক্ষানগরী হিসাবে পরিচিত হলেও এখানে স্বতন্ত্র কোনো মহিলা কলেজ ছিল না। তাই নারীদের আত্মপ্রতিষ্ঠা ও নারী শিক্ষা প্রসারের জন্য রাজশাহীর কয়েকজন বিদ্যোৎসাহী ব্যক্তির উদ্যোগে ও জনসাধারণের আর্থিক সহায়তায় ১৯৬২ সালের ২৫ এপ্রিল নগরীর কাদিরগঞ্জ মহল্লার অন্তর্গত তারিনী বাবু’র বাগান নামে পরিচিত বৃক্ষশোভিত প্রায় দশ একরের একটি মনোরম ভূখণ্ডে রাজশাহী মহিলা কলেজ প্রতিষ্ঠা করা হয়। প্রতিষ্ঠাকালীন বদলি সনদের মাধ্যমে ভর্তিকৃত পঁচিশ জন ছাত্রী নিয়ে এই কলেজের যাত্রা শুরু হয়।
thumb|রাজশাহী সরকারি মহিলা কলেজ এর প্রধান ফটক
প্রথম হতেই শিক্ষা, সাহিত্য-সংস্কৃতি, ক্রীড়া ইত্যাদি ক্ষেত্রে ছাত্রীদের অসাধারণ সাফল্যের ফলে এই কলেজের প্রতি ছাত্রী ও অভিভাবকদের আগ্রহ বৃদ্ধি পায়। ষাটের দশকের মাঝামাঝি তৎকালীন সরকার প্রতিটি জেলায় একটি করে মহিলা কলেজ স্থাপনের ব্যবস্থা নিলে ১৯৬৮ সালের ২৫ এপ্রিল সেই পরিকল্পনার আওতায় এই কলেজটির সরকারীকরণ সম্পন্ন হয়।
বিভাগ এবং অনুষদ
এই কলেজে বাংলা, ইংরেজি, অর্থনীতি, রাষ্ট্রবিজ্ঞান, ইসলামের ইতিহাস ও সংস্কৃতি এবং দর্শন বিষয়ে অনার্স কোর্স, ডিগ্রী (পাস) এবং উচ্চ মাধ্যমিক শ্রেণিতে বিজ্ঞান, মানবিক ও ব্যবসায় বিভাগ চালু রয়েছে।এছাড়াও কলেজে সর্বমোট ২১টি বিভাগ রয়েছে।
উল্কা
এটি মহাকাশে পরিভ্রমণরত পাথর বা ধাতু দ্বারা গঠিত ছোট মহাজাগতিক বস্তু যা পৃথিবীর বায়ুমন্ডলে প্রবেশ করলে বায়ুর সংঘর্ষে জ্বলে উঠে। তখন একে উল্কাপাত (meteor) বলে। এই উল্কাপাতের জন্য দায়ী বস্তুগুলোকে উল্কা বলে। উল্কাপিণ্ড গ্রহাণুর তুলানায় আকারে অনেক ক্ষুদ্র। আকারে এরা ছোট ধূলিকনা থেকে ১ মিটার দৈর্ঘ্যের হয়ে থাকে। এর চেয়ে ছোট বস্তুকে মহাজাগতিক ধূলিকণা বলে।
এসব উল্কার বেশীরভাগই গ্রহাণুর বা ধূমকেতুর অংশবিশেষ। বাকী অংশ মহাজাগতিক বস্তুর সংঘর্ষের ফলে সৃষ্ট ধ্বংসাবশেষ। যখন কোন উল্কা পৃথিবীর বায়ুমন্ডলে প্রবেশ করে তখন এর গতীবেগ প্রতি সেকেন্ডে ২০ কিমি বৃদ্ধিপ্রাপ্ত হয় (৭২,০০০ কিমি/ঘণ্টা; ৪৫,০০০ মাইল/ঘণ্টা।)। এসময়ে এ্যারোডাইনামিক্স তাপের কারণে উজ্জ্বল আলোক ছটার সৃষ্টি হয়। এই বাহ্যমূর্তীর কারণে উল্কাপাতকে "তারা-খসা" বা "নক্ষত্র-খসা" বলে। কিছু কিছু উল্কা একই উৎস হতে উৎপন্ন হয়ে বিভিন্ন ক্ষুদ্র ক্ষুদ্র অংশে ভেঙে প্রজ্জ্বলিত হয় যাকে উল্কা বৃষ্টি বলা হয়।
প্রায় ১৫,০০০ টন পরিমাণ উল্কা, ক্ষুদ্র উল্কাকণা এবং মহাজাগতিক ধূলিকনা প্রতি বছর পৃথিবীর বায়ুমন্ডলে প্রবেশ করে।
উল্কার বর্ণনা
thumb|আকাশগঙ্গা ছায়াপথের পটভূমিতে একটি [[উল্কাপাত দেখা যাচ্ছে]]
আকার
thumb|[[অ্যারোজেলের মধ্যে সংরক্ষিত উল্কাপিণ্ড; উল্কাপিণ্ডটি ১০ µm ব্যাসের এবং এর পথটি ১.৫ মি.মি. লম্বা]]
উল্কার আকার নিয়ে বেশ অনেকদিন ধরে নানা ব্যাখ্যা ও সংজ্ঞা দেয়া হচ্ছে। ১৯৬১ সালে, ইন্টারন্যাশনাল অ্যাস্ট্রোনমিক্যাল ইউনিয়ন উল্কাকে সংজ্ঞায়িত করেন এইভাবে যে, "মহাশূন্যে চলমান একটি কঠিন বস্তু, যার আকার একটি গ্রহাণুর থেকে যথেষ্ট ছোট এবং একটি পরমাণুর থেকে যথেষ্ট বড়"। ১৯৯৫ সালে, মারটিন বিচ ও ড্যানিয়েল স্টিল একত্রে রয়্যাল অ্যাস্ট্রোনমিক্যাল সোসাইটির ত্রিমাসিক জার্নালে একটি লিখা প্রকাশ করেন। যেখানে তারা উল্কার একটি নতুন সংজ্ঞা প্রস্তাব করেন যে, উল্কার আকার ১০০ µm থেকে ১০ m (৩৩ ফুট) এরমধ্যে হতে হবে। পরবর্তীতে ২০১০ সালে, ১০ মিটারের কম দৈর্ঘ্যের গ্রহাণু আবিষ্কারের পর, আলান রুবেন ও জেফরী গ্রসমান গ্রহাণু ও উল্কার পার্থক্য বজায় রাখার জন্যে ১০ µm এবং ১ মিটার (৩ ফুট ৩ ইঞ্চি) ব্যাসের মধ্যে বস্তুর জন্য উল্কাপিণ্ডের পূর্ববর্তী সংজ্ঞার সংশোধনের প্রস্তাব করেছিলেন কারণ গ্রহাণুর সর্বনিন্ম আকার যাতে পৃথিবী-প্রদক্ষিণকারী টেলিস্কোপ দিয়ে সনাক্ত হতে পারে। ২০০৮ ও ২০১১ সালে যথাক্রমে TS26 ও CQ1 গ্রহাণু আবিষ্কৃত হয় যাদের আকার ১ মিটারের (৩ ফুট ৩ ইঞ্চি) কম ছিল। ২০১৭ সালের এপ্রিলে, ইন্টারন্যাশনাল অ্যাস্ট্রোনমিক্যাল ইউনিয়ন আনুষ্ঠানিকভাবে উল্কার আকার ৩০ µm থেকে ১ মিটারের (৩ ফুট ৩ ইঞ্চি) মধ্যে সীমাবদ্ধ করে দেয়।
গঠন
প্রায় সব উল্কা বহিঃবিশ্বের নিকেল আর লোহা দিয়ে গঠিত। প্রধানত উল্কার উপাদানকে তিন ধরনে ভাগ করা যায়, যথাঃ লোহা, পাথর, পাথর-লোহা। কিছু পাথর উল্কায় কন্ড্রুল নামের ক্ষুদ্র কণা থাকে, যাদের কন্ড্রাইট বলা হয়। এই বৈশিষ্ট্যগুলি ছাড়া পাথুরে উল্কাকে অ্যাকনড্রাইট বলা হয়, যা সাধারণত বহিঃবিশ্বের আগ্নেয় ক্রিয়াকলাপ থেকে তৈরি হয়; তারা সামান্য বহিঃবিশ্বের লোহা ধারণ করে আবার অনেকসময় করে না। উল্কাপাতের সময় উল্কার আলোর বর্ণালী এবং গতিপথ যখন পৃথিবীর বায়ুমণ্ডলের মধ্য দিয়ে যায়, তখন উল্কার গঠন অনুমান করা যেতে পারে। রেডিও সিগনালের উপর এদের প্রভাবের ফলে এদের সম্পর্কে তথ্য পাওয়া যায়, বিশেষত দিনের বেলায় যে উল্কাপাতগুলো হয় ঐগুলো তথ্য পাওয়া বেশ কঠিন। উল্কার গতিপথ পরিমাপ, উল্কাগুচ্ছের ভিন্ন ভিন্ন গতিপথ, উল্কাবৃষ্টি প্রায়শ মূল ধূমকেতুর সাথে সম্পর্কিত। উল্কাবৃষ্টির ধ্বংসাবশেষ শেষ পর্যন্ত অন্য কক্ষপথে ছড়িয়ে পড়তে পারে। উল্কার গতিপথ ও হালকা বক্ররেখার পরিমাপের সাথে আলোর বর্ণালী মিলিত হয়ে বিভিন্ন কম্পোজিশন ও ঘনত্ব তৈরি করে, যার মধ্যে রয়েছে বরফের এক চতুর্থাংশ ঘনত্বের ভঙ্গুর তুষারগোলকের মতো বস্তু থেকে শুরু করে নিকেল-লোহা সমৃদ্ধ ঘন শিলা। উল্কাপিণ্ডের গঠন অনুসন্ধান করে অ-ক্ষণস্থায়ী উল্কাগুলির গঠন সম্পর্কেও ধারণা পাওয়া যায়।
সৌরজগতে অবস্থান
অধিকাংশ উল্কা গ্রহের মাধ্যাকর্ষণ বল দ্বারা প্রভাবিত হয়ে গ্রহাণু বেষ্টনী থেকে আসে, তবে বাকিরা আসে ধূমকেতুর কণা থেকে যা উল্কাবৃষ্টি তৈরি করে। কিছু উল্কাপিণ্ড মঙ্গলগ্রহ বা চাঁদের টুকরা, যারা কিনা কোন মহাকর্ষীয় আঘাতের কারণে মহাকাশে নিক্ষিপ্ত হয়েছে।
বিভিন্ন কক্ষপথে ও বিভিন্ন বেগে উল্কাগুলো সূর্যের চারদিকে ছুটে বেড়ায়। সবচেয়ে গতিশীল উল্কাটি পৃথিবীর কক্ষপথের আশেপাশে মহাকাশের মধ্য দিয়ে প্রায় ৪২ কিমি/সেকেন্ড (৯৪,০০০ মাইল প্রতি ঘণ্টা) বেগে ছুটে বেড়ায়। এটি সূর্য থেকে পালানোর বেগ, পৃথিবীর গতির দুই গুণের বর্গমূলের সমান এবং পৃথিবীর আশেপাশে থাকা বস্তুর উচ্চ গতির সীমা, যদি না তারা আন্তঃনাক্ষত্রিক স্থান থেকে আসে। পৃথিবী প্রায় ২৯.৬ কিমি/সেকেন্ড (৬৬,০০০ মাইল) বেগে ঘুরে, সুতরাং যখন উল্কাগুলি পৃথিবীর বায়ুমণ্ডলের সাথে মিলিত হয় (যা শুধুমাত্র তখনই ঘটে যখন উল্কাগুলি একটি বিপরীতমুখী কক্ষপথে থাকে যেমন ইটা অ্যাকুয়ারিডস, যা বিপরীতমুখী হ্যালির ধূমকেতুর সাথে যুক্ত) গতি প্রায় ৭১ কিমি/সেকেন্ড (১৬০,০০০ মাইল প্রতি ঘণ্টা) পর্যন্ত পৌঁছাতে পারে। পৃথিবীর কক্ষপথের মধ্য দিয়ে উল্কাপিন্ড চলমান গতি গড় প্রায় ২০ কিমি/সেকেন্ড (৪৫,০০০  মাইল প্রতি ঘণ্টা)।
জানুয়ারী ১৭, ২০১৩ সালের, ০৫:২১ PST এ, ওর্ট ক্লাউড থেকে একটি এক মিটার আকারের ধূমকেতু ক্যালিফোর্নিয়া এবং নেভাডার উপর দিয়ে পৃথিবীর বায়ুমণ্ডলে প্রবেশ করেছিল। বস্তুটির ০.৯৮ ± ০.০৩ AU এ পেরিহিলিয়ন সহ একটি বিপরীতমুখী কক্ষপথ ছিল। এটি কন্যা (তারামণ্ডল)-এর দিক থেকে আসছিলো (যা সেই সময়ে দিগন্তের প্রায় ৫০° উপরে দক্ষিণে ছিল), এবং ৭২ ± ৬ কি.মি./সে.(১৬১,০০০ ± ১৩,০০০ মাইল/ঘণ্টা) বেগে পৃথিবীর বায়ুমণ্ডলের সাথে মুখোমুখি সংঘর্ষ হয়। উল্কাটি কয়েক সেকেন্ডের ব্যবধানে ভূমি থেকে ১০০ কি.মি. (৩৩০,০০০ ফুট) উপরে বাষ্পীভূত হয়ে যায়।
পৃথিবীর বায়ুমণ্ডলের সাথে সংঘর্ষ
রাতের আকাশে উল্কাগুলো যখন পৃথিবীর বায়ুমন্ডলে প্রবেশ করে তখন উল্কাপাত দেখা যায়। যদি উল্কাগুলি বায়ুমণ্ডলের মধ্য দিয়ে প্রবেশ করে টিকে থাকে এবং পৃথিবীর পৃষ্ঠে পৌঁছায়, তবে তাদের উল্কাপিণ্ড বলা হয়। পৃথিবীর বায়ুমণ্ডলে প্রবেশের সময় উল্কাপিণ্ডগুলো প্রবেশের তাপ এবং প্রভাব বল দ্বারা গঠিত হয়। 2008 TC3 একটি উল্লেখযোগ্য ৪-মিটার (১৩ ফুট) দৈর্ঘ্যের গ্রহাণু, যা ৬ অক্টোবর ২০০৮ সালে পৃথিবীর সাথে সংঘর্ষের সময় মহাকাশে পর্যবেক্ষণ করা হয়েছিল এবং পরের দিন পৃথিবীর বায়ুমণ্ডলে প্রবেশ করে উত্তর সুদানের একটি প্রত্যন্ত অঞ্চলে আঘাত করেছিল। এটিই প্রথম উল্কাপিণ্ড যেটা কিনা মহাকাশে পর্যবেক্ষণ করা হয়েছিলো এবং পৃথিবীতে আঘাত করার আগ পর্যন্ত সকল তথ্য সংগ্রহ করা হয়েছিল। নাসা এমন একটি ম্যাপ বানিয়েছে যাতে ১৯৯৪ থেকে ২০১৩ সাল পর্যন্ত পৃথিবী এবং এর বায়ুমণ্ডলের সাথে সবচেয়ে উল্লেখযোগ্য গ্রহাণুর সংঘর্ষগুলো দেখানো হয়েছে যেগুলা সংগ্রহ করা হয়েছিল মার্কিন যুক্তরাষ্ট্রে সরকারী সেন্সরগুলোর মাধ্যমে (পাশে দেখুন)।
উল্কাপাত
যখন খসে পরা উল্কা, ক্ষুদ্র উল্কাপিণ্ড, ধূমকেতু বা গ্রহাণু পৃথিবীর বায়ুমণ্ডলের উপরের স্তরে দ্রুতগটিতে প্রবেশ করে বায়ুর অণুর সাথে সংঘর্ষের মাধ্যমে উত্তপ্ত হওয়ার পরে জ্বলে উঠে, তাকে উল্কাপাত বলে যা কিনা "তারা-খসা" বা "নক্ষত্র-খসা" নামেও পরিচিত। যদিও একটি উল্কা পৃথিবী থেকে কয়েক হাজার ফুট দূরে বলে মনে হতে পারে, উল্কা সাধারণত ৭৬ থেকে ১০০ কিমি (২৫০,০০০ থেকে ৩৩০,০০০ ফুট) উচ্চতায় মেসোস্ফিয়ারে দেখা যায়। উল্কা মূল শব্দটি এসেছে গ্রীক meteōros থেকে, যার অর্থ "উঁচু বাতাসে"।
পৃথিবীর বায়ুমণ্ডলে প্রতিদিন লক্ষ লক্ষ উল্কাপাত ঘটে। উল্কা সৃষ্টিকারী বেশিরভাগ উল্কাই প্রায় বালির দানার আকারের হয়, অর্থাৎ তারা সাধারণত কয়েক মিলিমিটার আকারের বা ছোট হয়। উল্কাপিণ্ডের আকারগুলি তাদের ভর এবং ঘনত্ব থেকে গণনা করা যেতে পারে যা ঘুরে, উপরের বায়ুমণ্ডলে পর্যবেক্ষণ করা উল্কা গতিপথ থেকে অনুমান করা যেতে পারে। উল্কাপাত বৃষ্টির মতো হতে পারে যদি পৃথিবী কোন একটি ধূমকেতুর ফেলে যাওয়া ধ্বংসাবশেষের স্রোতের মধ্য দিয়ে যায়, অথবা মহাকাশের ধ্বংসাবশেষের একটি "এলোমেলো" বা "বিক্ষিপ্ত" উল্কার পাশ দিয়ে যায়। মূলত সাধারণ জনগণ ইচ্ছাকৃত বা দুর্ঘটনার মাধ্যমে অনেকগুলি নির্দিষ্ট উল্কাকে পর্যবেক্ষণ করেছেন, যা কিনা যথেষ্ট বিশদ তথ্যসহ উল্কাগুলির কক্ষপথ গণনা করা হয়েছে। সূর্যের চারদিকে ঘূর্ণায়মান পৃথিবী থেকে উল্কার বায়ুমণ্ডলীয় বেগ হল প্রায় ৩০ কিমি/সেকেন্ড (৬৭,০০০ মাইল/ঘণ্টা) যা কিনা উল্কার কক্ষপথ ও পৃথিবীর মধ্যাকর্ষণ বলের ফলে হয়।
উল্কাগুলি পৃথিবীর উপরের বায়ুমণ্ডলে প্রায় ৭৫ থেকে ১২০ কিমি (২,৫০,০০০ থেকে ৩,৯০,০০০ ফুট) এর মধ্যে দৃশ্যমান হয়। তারা সাধারণত ৫০ থেকে ৯৫ কিমি (১,৬০,০০০ থেকে ৩,১০,০০০ ফুট) উচ্চতায় নিঃশেষ হয়ে যায়। দিনের আলোতে (বা দিনের আলোর কাছাকাছি) উল্কাগুলির পৃথিবীর সাথে সংঘর্ষে হওয়ার প্রায় ৫০ শতাংশ সম্ভাবনা থাকে। তবে বেশিরভাগ উল্কাপাত রাতে দেখা যায়, যখন অন্ধকারে ক্ষীণ বস্তুকেও দেখে চিনা যায়। বায়ুমণ্ডলীয় রাম চাপ (ঘর্ষণ নয়) এর কারণে উল্কাগুলো উত্তপ্ত হয়ে জ্বলে উঠে যার ফলে ১০ সেমি (৩.৯ ইঞ্চি) থেকে কয়েক মিটার পর্যন্ত বড় আকারের উল্কাগুলো দৃশ্যমান হয়, এবং তা গ্যাস ও গলিত উল্কাকনা দিয়ে উজ্জ্বল পথ তৈরি করে জ্বলতে থাকে। গ্যাসগুলির মধ্যে রয়েছে বাষ্পীভূত উল্কাপিণ্ডের উপাদান এবং বায়ুমণ্ডলীয় গ্যাস যা উল্কা বায়ুমণ্ডলের মধ্য দিয়ে যাওয়ার সময় উত্তপ্ত হয়। বেশিরভাগ উল্কা প্রায় এক সেকেন্ডের জন্য জ্বলে।
উল্কাপাতের ইতিহাস
যদিও উল্কাপাত প্রাচীনকাল থেকে সবার কাছে পরিচিত ছিল, তবে ঊনবিংশ শতাব্দীর শুরু পর্যন্ত এগুলি একটি জ্যোতির্বিদ্যাগত ঘটনা হিসাবে পরিচিত ছিল না। তারও আগে, পশ্চিমা দেশগুলোতে তারা একে বজ্রপাতের মতো একটি বায়ুমণ্ডলীয় ঘটনা হিসাবে দেখত, এবং আকাশ থেকে পাথর পড়ার বিষয়ের সাথে সম্পর্কিত না বলে মনে করত। ১৮০৭ সালে, ইয়েল ইউনিভার্সিটির রসায়নের অধ্যাপক বেঞ্জামিন সিলিম্যান কানেকটিকাটের ওয়েস্টনে পড়ে যাওয়া একটি উল্কাপিণ্ডের তদন্ত করেন। সিলিম্যান বিশ্বাস করতেন যে উল্কার মহাজাগতিক উৎপত্তি ছিল, কিন্তু ১৮৩৩ সালের নভেম্বরের দর্শনীয় উল্কাঝড়ের আগ পর্যন্ত উল্কা জ্যোতির্বিজ্ঞানীদের কাছ থেকে খুব বেশি মনোযোগ আকর্ষণ করেনি। সমস্ত পূর্ব মার্কিন যুক্তরাষ্ট্র জুড়ে লোকেরা হাজার হাজার উল্কাপাত দেখেছে, আকাশের একটি বিন্দু থেকে বিকিরণ করছে। সতর্ক পর্যবেক্ষকরা লক্ষ্য করেছেন যে দীপ্তিমান উল্কা,যে বিন্দুটিকে এখন বলা হয়, তা তারার সাথে সরে গেছে, লিও নক্ষত্রে অবস্থান করছে।
জ্যোতির্বিজ্ঞানী ডেনিসন ওলমস্টেড এই ঝড়ের একটি বিস্তৃত অধ্যয়ন করেছিলেন এবং এই সিদ্ধান্তে পৌঁছেছিলেন যে এর একটি মহাজাগতিক উৎস ছিল। ঐতিহাসিক রেকর্ড পর্যালোচনা করার পর, হেনরিক উইলহেম ম্যাথিয়াস ওলবার্স ১৮৬৭ সালে ঝড়ের প্রত্যাবর্তনের ভবিষ্যদ্বাণী করেছিলেন, যা অন্যান্য জ্যোতির্বিজ্ঞানীদের দৃষ্টি আকর্ষণ করেছিল। হুবার্ট এ. নিউটনের আরও পুঙ্খানুপুঙ্খ ঐতিহাসিক কাজ ১৮৬৬ সালের একটি পরিমার্জিত ভবিষ্যদ্বাণীর দিকে ধাবিত করেছিল, যা পরে সঠিক বলে প্রমাণিত হয়েছিল। টেম্পেল-টাটলে ধূমকেতুর সাথে লিওনিডদের (যেমন এখন বলা হয়) সংযোগে জিওভান্নি শিয়াপারেলির সাফল্যের সাথে, উল্কার মহাজাগতিক উৎস এখন দৃঢ়ভাবে প্রতিষ্ঠিত। তবুও, তারা একটি বায়ুমণ্ডলীয় ঘটনা হিসেবেই রয়ে গেছে এবং তাদের নাম "উল্কা" ধরে রেখেছে যার গ্রীক শব্দ "বায়ুমণ্ডলীয়"।
অগ্নিগোলক
একটি অগ্নিগোলক/ ফায়ারবল হল একটি স্বাভাবিকের চেয়ে উজ্জ্বল উল্কা যা সমুদ্রপৃষ্ঠ থেকে প্রায় ১০০ কিলোমিটার উপরে দৃশ্যমান হয়। ইন্টারন্যাশনাল অ্যাস্ট্রোনমিক্যাল ইউনিয়ন একটি অগ্নিগোলককে "যে কোনো গ্রহের চেয়ে উজ্জ্বল উল্কা" (আপাত মাত্রা -৪ বা তার বেশি) হিসেবে সংজ্ঞায়িত করে। আন্তর্জাতিক উল্কা সংস্থা(একটি অপেশাদার সংস্থা যা উল্কা নিয়ে গবেষণা করে) এর আরও কঠোর সংজ্ঞা রয়েছে।এটি একটি অগ্নিগোলককে একটি উল্কা হিসাবে সংজ্ঞায়িত করে যার মাত্রা -৩ বা পর্যবেক্ষকের শীর্ষে দেখা গেলে উজ্জ্বল হবে। এই সংজ্ঞা একটি পর্যবেক্ষক এবং দিগন্তের কাছাকাছি একটি উল্কা মধ্যে বৃহত্তর দূরত্ব জন্য সংশোধন করে। উদাহরণস্বরূপ, দিগন্তের ৫ ডিগ্রি উপরে -১ মাত্রার একটি উল্কাকে আগুনের গোলা হিসাবে শ্রেণীবদ্ধ করা হবে কারণ, যদি পর্যবেক্ষক সরাসরি উল্কার নীচে থাকত, তবে এটি -৬ মাত্রা হিসাবে দেখা যেত।
আপাত মাত্রায় ১৪ বা তার চেয়ে বেশি উজ্জ্বল হওয়া অগ্নিগোলককে বলা হয় বোলাইড। ইন্টারন্যাশনাল অ্যাস্ট্রোনমিক্যাল ইউনিয়নের বোলাইড নিয়ে কোন সংজ্ঞা নেই, তারা একে সাধারণত "অগ্নিগোলক" এর সমার্থক শব্দ হিসাবে বিবেচনা করে।জ্যোতির্বিজ্ঞানীরা প্রায়ই "বোলাইড" ব্যবহার করে একটি ব্যতিক্রমী উজ্জ্বল অগ্নিগোলক সনাক্ত করতে, বিশেষ করে যেটি একটি উল্কা বায়ু বিস্ফোরণে বিস্ফোরিত হয়। এগুলিকে কখনও কখনও "বিস্ফোরণকারী ফায়ারবল"ও বলা হয়। যেসব অগ্নিগোলক বিস্ফোরণের শব্দ তৈরি করে তাদেরকেও বুঝায়। বিংশ শতাব্দীর শেষভাগে, বোলাইড বলতে বোঝানো হয়েছে যে কোনো বস্তু যা পৃথিবীতে আঘাত করে এবং বিস্ফোরিত হয়, তার গঠন (গ্রহাণু বা ধূমকেতু) বিবেচনা না করেই। বোলিড শব্দটি এসেছে গ্রীক βολίς (বলিস) থেকে যার অর্থ হতে পারে ক্ষেপণাস্ত্র বা ঝলকানি। যদি একটি বোলাইডের মাত্রা -১৭ বা তার চেয়ে বেশি হয় তবে এটি সুপারবোলাইড নামে পরিচিত। তুলনামূলকভাবে অল্প শতাংশ অগ্নিগোলক পৃথিবীর বায়ুমণ্ডলে আঘাত করে এবং তারপর আবার বেরিয়ে যায়: এগুলোকে পৃথিবী-চারণকারী ফায়ারবল বলা হয়। এই ধরনের একটি ঘটনা ১৯৭২ সালে উত্তর আমেরিকায় দিনের আলোতে ঘটেছিল। আরেকটি বিরল ঘটনা হল একটি উল্কামিছিল, যেখানে উল্কাটি পৃথিবীর পৃষ্ঠের প্রায় সমান্তরালে ভ্রমণ করে বেশ কয়েকটি ফায়ারবলে বিভক্ত হয়ে যায়।
বায়ুমণ্ডলের উপর প্রভাব
পৃথিবীর বায়ুমণ্ডলে উল্কাপিণ্ডের প্রবেশ তিনটি প্রধান প্রভাব সৃষ্টি করে: বায়ুমণ্ডলীয় অণুর আয়নকরণ, উল্কাপাতের ধূলিকণা এবং উত্তরণের শব্দ। উপরের বায়ুমণ্ডলে একটি উল্কা বা গ্রহাণুর প্রবেশের সময়, একটি আয়নিকরণের পথ তৈরি হয়, যেখানে বায়ুর অণুগুলি উল্কার পথ দ্বারা আয়নিত হয়। এই ধরনের আয়নিকরণের ফলে সৃষ্ট পথ একবাড়ে ৪৫ মিনিট পর্যন্ত স্থায়ী হতে পারে।
ছোট শস্যকণা আকারের উল্কাগুলি প্রতিনিয়ত বায়ুমণ্ডলে প্রবেশ করছে, মূলত প্রতি কয়েক সেকেন্ডে বায়ুমণ্ডলের যে কোনও অঞ্চলে, এবং এইভাবে আয়নকরণের পথগুলি উপরের বায়ুমণ্ডলে কমবেশি ক্রমাগতভাবে দেখতে পাওয়া যায়। যখন রেডিও তরঙ্গগুলি এই পথগুলি থেকে ধাক্কা খেয়ে ফেরত আসে, তখন একে বলা হয় উল্কা বিস্ফোরণ যোগাযোগ। উল্কা সনাক্তকরণ রাডার ক্ষয় হার এবং একটি উল্কা পথের ডপলার স্থানান্তর পরিমাপ করে বায়ুমণ্ডলীয় ঘনত্ব এবং বায়ু পরিমাপ করতে পারে। বেশিরভাগ উল্কা বায়ুমণ্ডলে প্রবেশ করলে পুড়ে যায়। অবশিষ্ট ধ্বংসাবশেষকে বলা হয় মেটেওরিক ডাস্ট বা শুধু উল্কা ধূলিকণা। উল্কা ধূলিকণা কয়েক মাস পর্যন্ত বায়ুমণ্ডলে থাকতে পারে। এই কণাগুলি জলবায়ুকে প্রভাবিত করতে পারে, উভয় ইলেক্ট্রোম্যাগনেটিক বিকিরণ বিক্ষিপ্ত করে এবং উপরের বায়ুমণ্ডলে রাসায়নিক বিক্রিয়াকে অনুঘটক করে। উল্কাপিণ্ডগুলো বা তাদের টুকরাগুলোর প্রান্তিক বেগ হ্রাস পেয়ে অন্ধকার ফ্লাইট অর্জন করে। অন্ধকার ফ্লাইট শুরু হয় যখন তারা প্রায় ২-৪ কিমি/সেকেন্ড (৪,৫০০-৮,৯০০ মাইল প্রতি ঘণ্টা) গতিতে কমতে থাকে। বৃহত্তর খণ্ডগুলো বিচ্ছুরিতভাবে মাঠে পড়ে।
উল্কার রং
উল্কা দ্বারা সৃষ্ট দৃশ্যমান আলো বিভিন্ন বর্ণ ধারণ করতে পারে, উল্কার রাসায়নিক সংমিশ্রণ এবং বায়ুমণ্ডলের মধ্য দিয়ে এর চলাচলের গতির উপর নির্ভর করে। উল্কাপিণ্ডের স্তরগুলি ক্ষয়প্রাপ্ত এবং আয়নিত হওয়ার কারণে, নির্গত আলোর রঙ খনিজগুলির স্তর অনুসারে পরিবর্তিত হতে পারে। উল্কার রঙ নির্ভর করে উল্কাপিণ্ডের ধাতব বিষয়বস্তুর আপেক্ষিক প্রভাব বনাম সুপারহিটেড এয়ার প্লাজমা, যা এর উত্তরণ সৃষ্টি করে:
উল্কার শাব্দিক প্রকাশ
উপরের বায়ুমণ্ডলে একটি উল্কা দ্বারা সৃষ্ট শব্দ, যেমন একটি সোনিক বুম, সাধারণত একটি উল্কা থেকে সরাসরি আলো অদৃশ্য হওয়ার অনেক সেকেন্ড পরে আসে। মাঝে মাঝে, ২০০১ সালের লিওনিড উল্কা ঝরনার মতো, "কড়কড়", "সপাং" বা "হিসিং" শব্দ পাওয়া যায়, উল্কা মিছিলের মতো একই মুহূর্তে ঘটেছিল। পৃথিবীর অরোরার তীব্র প্রদর্শনের সময়ও একই ধরনের শব্দ পাওয়া গেছে।
এই শব্দগুলির প্রজন্ম আংশিকভাবে তাদের তত্ত্বগুলিকে ব্যাখ্যা করতে পারে। উদাহরণস্বরূপ, নাসার বিজ্ঞানীরা মতামত দিয়েছেন যে একটি উল্কার অশান্ত আয়নিত অংশ পৃথিবীর চৌম্বক ক্ষেত্রের সাথে যোগাযোগ স্থাপন করে, রেডিও তরঙ্গের স্পন্দন তৈরি করে। উল্কার পথটি বিলুপ্ত হওয়ার সাথে সাথে, শব্দ তরঙ্গতে পাওয়ার স্পেকট্রামের শীর্ষ সহ ইলেক্ট্রোম্যাগনেটিক শক্তির মেগাওয়াট মুক্তি হতে পারে। ইলেক্ট্রোম্যাগনেটিক ইমপালস দ্বারা প্ররোচিত শারীরিক কম্পনগুলি তখন শোনা যাবে যদি তারা ঘাস, গাছপালা, চশমার ফ্রেম, শ্রোতার নিজের শরীর, এবং অন্যান্য পরিবাহী পদার্থ কম্পন করতে যথেষ্ট শক্তিশালী হয়।  এই প্রস্তাবিত প্রক্রিয়া, যদিও পরীক্ষাগারে প্রমাণিত হয়েছে, তবে বাস্তবে অসমর্থিত রয়ে গেছে। ১৯৯৮ সালে মঙ্গোলিয়ায় নিয়ন্ত্রিত অবস্থার অধীনে করা শব্দ রেকর্ডিং এই যুক্তিকে সমর্থন করে যে শব্দগুলি বাস্তব।
উল্কা ঝরনা
একটি উল্কা ঝরনা হল একটি গ্রহের, যেমন পৃথিবীর, এবং একটি ধূমকেতু বা অন্য উৎসের সাথে সংঘর্ষের ফলে সৃষ্ট ধ্বংসাবশেষের স্রোতের ফলাফল। ধূমকেতু এবং অন্যান্য উৎস থেকে মহাজাগতিক ধ্বংসাবশেষের মাধ্যমে পৃথিবীর কক্ষপথ অনেক ক্ষেত্রে একটি পুনরাবৃত্তিমূলক ঘটনা। ধূমকেতু জলীয় বাষ্প টেনে ধ্বংসাবশেষ তৈরি করতে পারে, যেমনটি ১৯৫১ সালে ফ্রেড হুইপল দ্বারা প্রদর্শিত হয়েছিল, এবং বিচ্ছেদের মাধ্যমে। প্রতিবার যখন একটি ধূমকেতু সূর্যের কক্ষপথে দোলা দেয়, তখন এর কিছু বরফ বাষ্প হয়ে যায় এবং নির্দিষ্ট পরিমাণ উল্কাপাত হয়। ধূমকেতুর পুরো কক্ষপথে উল্কাপিণ্ডগুলি ছড়িয়ে পড়ে একটি উল্কা প্রবাহ তৈরি করে, যা "ধুলো পথ" নামেও পরিচিত (ধূমকেতুর "ধুলোর লেজ" এর বিপরীতে যা খুব ছোট কণার কারণে ঘটে যা সৌর বিকিরণের চাপে দ্রুত উড়ে যায়।)
অগ্নিগোলক দেখার প্রবণতা ভার্নাল ইকুইনক্সের সপ্তাহগুলিতে প্রায় ১০-৩০% বৃদ্ধি পায়। এমনকি উত্তর গোলার্ধের বসন্ত ঋতুতেও উল্কাপাত বেশি দেখা যায়। যদিও এই ঘটনাটি বেশ কিছুদিন ধরেই জানা গেছে, তবে এই অসঙ্গতির পেছনের কারণ বিজ্ঞানীরা পুরোপুরি বুঝে উঠতে পারেননি। কিছু গবেষক এটিকে পৃথিবীর কক্ষপথে উল্কাপিণ্ডের সংখ্যার একটি অন্তর্নিহিত পরিবর্তনের জন্য দায়ী করেছেন, যেখানে বসন্ত এবং গ্রীষ্মের শুরুতে বড় অগ্নিগোলক-উৎপাদনকারী ধ্বংসাবশেষের শিখর রয়েছে। অন্যরা উল্লেখ করেছেন যে এই সময়ের মধ্যে গ্রহনটি (উত্তর গোলার্ধে) শেষ বিকেলে এবং সন্ধ্যার প্রথম দিকে আকাশে থাকে। এর মানে হল যে একটি গ্রহাণুর উৎস সহ অগ্নিগোলক রেডিয়েন্টগুলি আকাশে উচ্চ (অপেক্ষাকৃত উচ্চ হার সহজতর করে) এই মুহূর্তে উল্কাগুলি পৃথিবীর নাগাল করে, পিছন থেকে পৃথিবীর একই দিকে যাচ্ছে। এটি তুলনামূলকভাবে কম আপেক্ষিক গতির কারণ হয় এবং এই নিম্ন প্রবেশের গতি থেকে, যা উল্কাপিণ্ডের টিকে থাকার সুবিধা দেয়। এটি সন্ধ্যার প্রথমদিকে উচ্চ অগ্নিগোলক মাত্রা তৈরি করে, প্রত্যক্ষদর্শীদের রিপোর্টের সম্ভাবনা বৃদ্ধি করে। এটি একটি অংশ ব্যাখ্যা করে মাত্র, সমস্ত ঋতু পরিবর্তন নয়। ঘটনাটি সম্পর্কে আরও ভালভাবে বোঝার জন্য উল্কার কক্ষপথের ম্যাপিংয়ের জন্য গবেষণা চলছে।
উল্কাপিণ্ডসমূহ
একটি উল্কাপিণ্ড হল একটি উল্কা বা গ্রহাণুর একটি অংশ যা বায়ুমণ্ডলের মধ্য দিয়ে অতিক্রম করার সময় বেঁচে থাকে এবং ধ্বংস না হয়ে মাটিতে আঘাত করে। উল্কাপিণ্ডগুলি কখনও কখনও, কিন্তু সবসময় নয়, হাইপারবেলসিটি ইমপ্যাক্ট ক্রেটারগুলির সাথে মিলিত হয়; শক্তিশালী সংঘর্ষের সময়, সম্পূর্ণ প্রভাবকটি বাষ্পীভূত হতে পারে, কোন উল্কাপাত না করে। ভূতাত্ত্বিকরা একটি খুব বড় প্রভাবককে নির্দেশ করতে জ্যোতির্বিজ্ঞানীদের থেকে ভিন্ন অর্থে "বোলাইড" শব্দটি ব্যবহার করেন। উদাহরণ স্বরূপ, ইউএসজিএস শব্দটি একটি সাধারণ বড় গর্ত-গঠনকারী প্রজেক্টাইল বোঝানোর জন্য একটি পদ্ধতিতে ব্যবহার করে "ইঙ্গিত করার জন্য যে আমরা প্রভাবিত দেহের সুনির্দিষ্ট প্রকৃতি জানি না... এটি একটি পাথুরে বা ধাতব গ্রহাণু, বা একটি বরফ; যেমন ধূমকেতু"
উল্কাপিণ্ডগুলি সৌরজগতের অন্যান্য বস্তুগুলিতেও আঘাত করে। চাঁদ বা মঙ্গল গ্রহের মতো পাথুরে গ্রহে যেখানে বায়ুমণ্ডল কম বা নেই, তারা স্থায়ী গর্ত করে ফেলে।
উল্কাপিণ্ডের পতনের প্রভাব
যে কোনো দিনে পৃথিবীতে আঘাত করার জন্য সবচেয়ে বড় প্রভাবকের ব্যাস প্রায় ৪০ সেন্টিমিটার (১৬ ইঞ্চি), একটি নির্দিষ্ট বছরে প্রায় চার মিটার (১৩ ফুট) এবং একটি প্রদত্ত শতাব্দীতে প্রায় ২০ মিটার (৬৬ ফুট) হতে পারে। এই পরিসংখ্যানটি নিম্নলিখিত দ্বারা প্রাপ্ত:
কমপক্ষে পাঁচ সেন্টিমিটার (২.০ ইঞ্চি) থেকে মোটামুটি ৩০০ মিটার (৯৮০ ফুট) পর্যন্ত, পৃথিবী যে হারে উল্কা গ্রহণ করে তা নিম্নরূপ একটি শক্তি-নীতি বন্টন মেনে চলে: